Diari Oficial de la Generalitat Valenciana


Sumari del DOGV 4922, del 12-01-2005 (2004/13777)

Acord de 26 d'octubre de 2004, de la Comissió Territorial d'Urbanisme, relatiu al programa d'actuació integrada del polígon industrial Maigmó del terme municipal de Tibi.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13840


Data del document
:   26-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Tibi
    * pla d'urbanisme

Acord de 26 d'octubre de 2004, de la Comissió Territorial d'Urbanisme, relatiu al programa d'actuació integrada del polígon industrial Maigmó del terme municipal de Tibi. [2004/F13039]
  
Vist l'expedient de referència i sobre la base dels següents antecedents i consideracions
  
Antecedents
  
Primer. La Conselleria d'Indústria, Comerç i Energia va remetre en data 15 d'octubre de 2004 Programa d'actuació integrada i Projecte d'urbanització del polígon industrial Maigmó de Tibi i la resta de documents que conformen l'expedient, per a la seua aprovació definitiva, de conformitat amb el que establix l'art. 38.3 de la Llei Reguladora de l'Activitat Urbanística (en endavant LRAU).
  
Segon. L'11 de gener de 2001 es va subscriure entre la Generalitat Valenciana i l'Ajuntament de Tibi, conveni de col·laboració per a la gestió i l'actuació en una àrea de sòl del terme municipal a la partida Torresella.
  
El referit conveni estableix que la Generalitat Valenciana participarà en l'actuació a través de la Conselleria d'Indústria, Comerç i Energia, la qual al seu torn pot portar-la a terme a través de l'empresa pública de la Generalitat Valenciana, Seguridad y Promoción Industrial Valenciana, SA (SEPIVA), que depén de la dita Conselleria.
  
Tercer. A l'efecte, es va elaborar una homologació modificativa i el Pla parcial aprovat per la Comissió Territorial d'Urbanisme d'Alacant amb data 31 de maig de 1999 i es va redactar un pla especial per a la delimitació de terrenys per a la constitució de patrimoni públic de sòl, que va ser aprovat per la Comissió Territorial d'Urbanisme amb data 12 de juny de 2001, com també un Projecte d'expropiació per taxació conjunta aprovat definitivament per la Comissió Territorial d'Urbanisme el 25 d'abril de 2002, que figura com a beneficiària de l'empresa Sepiva.
  
Quart. Consta en l'expedient i en la Resolució de 15 d'octubre de 2004, del conseller d'Empresa, Universitat i Ciència que, redactat el Programa per al desenvolupament de l'actuació integrada i Projecte d'urbanització del polígon industrial Maigmó del terme municipal de Tibi es van dur a terme les actuacions següents:
  
1. Es va sotmetre a informació pública mitjançant publicació en el DOGV núm. 4310 de data 8 d'agost de 2002 i en el diari La Verdad d'Alacant de data 9 d'agost de 2002, conforme al que va acordar el conseller d'Indústria, Comerç i Energia en data 31 de juliol de 2002.
  
2. L'Ajuntament de Tibi i el Servei Territorial d'Indústria, Comerç i Energia d'Alacant van emetre certificats, de dates 5 i 30 de setembre de 2002, respectivament, que durant el període d'informació pública no es van presentar al·legacions.
  
3. Requerit l'Ajuntament de Tibi a fi que emetera, de conformitat amb el que establix l'art. 38.2.c) de l'esmentada Llei 6/94, el preceptiu dictamen com a municipi afectat, aquest no ha sigut emés per l'esmentada corporació en el termini establit en aquest precepte.
  
4. La Conselleria d'Indústria, Comerç i Energia va remetre en data 30 d'octubre de 2002 l'esmentat Programa d'actuació integrada i Projecte d'urbanització del polígon industrial Maigmó de Tibi i la resta de documents que conformen l'expedient, per a la seua aprovació definitiva.
  
5. Aquest programa i Projecte d'urbanització, va ser aprovat definitivament per resolució de la Comissió Territorial d'Urbanisme de data 19 de desembre de 2002.
  
6. Contra aquesta resolució Manuel Calpe Carceller, degà de la Demarcació de la Comunitat Valenciana del Col·legi d'Enginyers de Camins Canals i Ports va interposar recurs d'alçada davant del conseller d'Obres Publiques, Urbanisme i Transports, que va ser estimat parcialment mitjançant una Resolució de data 24 d'abril de 2003 en el sentit d'exigir que el Projecte d'urbanització que integrava el programa havia ser supervisat i subscrit per l'enginyer del Col·legi de Camins Canals i Ports dels de l'Àrea d'Infraestructures Industrials del SEPIVA, SA.
  
7. Amb data 3 d'abril de 2003, l'empresa SEPIVA, SA va proposar la correcció d'una sèrie d'errors materials observats en el programa, i des dels serveis territorials d'urbanisme d'Alacant van exigir-li que la referida correcció fóra objecte d'aprovació provisional el que així es va fer per Resolució del conseller d'Indústria, Comerç i Turisme de data 4 de maig de 2004.
  
8. Presentada novament la documentació per a la seua aprovació definitiva, es va observar que aquesta no complia amb la resolució del conseller d'Obres Públiques, Urbanisme i Transports de data 24 d'abril de 2003, per la qual cosa es va exigir que la documentació que s'havia d'aprovar fóra degudament subscrita i supervisada per enginyer de Camins Canals i Ports, i posteriorment, aprovada provisionalment.
  
9. Amb data 15 d'octubre de 2004, es presenta la documentació subscrita per Jorge Preciado Romero, enginyer de Camins, Canals i Ports i de José Manuel Ros Rubio, enginyer tècnic d'Obres Públiques, es constata així mateix el visat dels respectius col·legis professionals.
  
Cinqué. Amb data 15 d'octubre de 2004, el conseller d'Empresa, Universitat i Ciència, va resoldre aprovar provisionalment el Programa per al desenvolupament d'actuació integrada i Projecte d'urbanització del polígon industrial Maigmó, i remetre a la Conselleria de Territori i Habitatge l'expedient de l'esmentat programa i projecte per a la seua aprovació, segons estableix l'art. 38.3 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU).
  
Sisé. Consta en el Programa d'actuació integrada aportat, que l'àmbit de l'actuació comprén la Unitat d'execució única del Pla parcial polígon industrial, sector Maigmó del terme municipal de Tibi, si bé comprén menys terreny que el Pla especial de delimitació, el programa es refereix al Pla parcial ja aprovat conforme a l'ordenació detallada que s'hi conté.
  
Consideracions tecnicojurídiques
  
Primera. Per a la tramitació d'actuacions promogudes per l'administració autonòmica, per si mateixes o a través de les empreses públiques d'aquestes dependents, és d'aplicació el que disposen els arts. 42 i 43 de la Llei 6/1.994 de 15 de novembre de la Generalitat Valenciana, reguladora de l'activitat urbanística, sobre procediments especials per a la formulació de programes, plans parcials i Projectes d'urbanització d'execució directa a càrrec d'administracions no municipals.
  
Segona. El Sepiva seguix el procediment que es realitza a l'empara del que disposa l'art. 42.1 de la LRAU, relatiu a plans i programes d'execució directa a càrrec de conselleria competent en indústria per si mateixes o a través de les empreses publiques d'aquestes dependents.
  
Tercera. El procediment per a l'aprovació del Programa d'actuació integrada i del Projecte d'urbanització està subjecte a les mateixes regles establides per als plans especials en l'art. 38 de la LRAU.
  
Quarta. La documentació pot considerar-se, en línies generals, completa a l'efecte del compliment dels articles 65 i següents del RPCV i arts. 29, 30, 32 de la LRAU relatius a la documentació que integra els plans parcials i programes.
  
Cinquena. Les determinacions contingudes en el present expedient es consideren correctes, des del punt de vista de les exigències de política urbanística i territorial de la Generalitat Valenciana, com es recull en l'art. 40 de la LRAU, no existeixen obstacles per a la seua aprovació definitiva, i no s'aprecia que el document continga vicis d'il·legalitat manifesta en extrems que afecten l'exercici de les competències atribuïdes per la Llei 6/1994, de 15 de novembre, de la Generalitat Valenciana, reguladora de l'activitat urbanística a la Generalitat Valenciana.
  
Sisena. La competència per a l'aprovació definitiva, segons la secció segona del títol II de la Llei 6/1994 citada i el Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat, correspon a la Comissió Territorial d'Urbanisme, a proposta del director general de Planificació i Ordenació Territorial.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament el programa d'actuació integrada i projecte d'urbanització de referència.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.